Solo (երգ, Ջեննի)

«Solo», հարավկորեացի երգչուհի և Blackpink գըրլ բենդի անդամ Ջեննիի դեբյուտային սոլո սինգլը, որը թողարկվել է 2018 թվականի նոյեմբերի 12-ին YG Entertainment և Interscope Records լեյբլների միջոցով։ Երգը գրել են Թեդի Փաքը և Ջեննին և պրոդյուսերավորվել է Փաքի և 24-ի կողմից։ 2020 թվականի մայիսի տվյալներով երգի երաժշտական տեսահոլովակը ՅուԹյուբ հարթակում ունի ավելի քան 459 միլիոն դիտում և 7 միլիոն հավանում։

Պատմություն և թողարկում 
Ջեննիի սոլո դեբյուտի մասին հայտարարվել է YG Entertainment-ի կողմից` 2018 թվականի հոկտեմբերի 27-ին` սոցցանցերի տարբեր էջերում տեղադրված գովազդային պաստառների միջոցով։ Մեկ օր հետո, 23 վայրկյան տևողությամբ թիզերը հրապարակվել է Blackpink խմբի ՅուԹյուբյան պաշտոնական ալիքում։ Երկրորդ թիզերը հրապարակվել է մեկ շաբաթ անց, որում ցուցադրվում է ֆոտոստուդիայում նրա ելույթը տարբեր հագուստներով։ Երրորդ և վերջին թիզերը հրապարակվել է սինգլի թողարկումից չորս օր առաջ, որում նա ցուցադրվում է տարբեր վայրերում և տարբեր հագուստներով
: Սինգլը թողարկվել է թվային ներբեռնման ձևաչափով` 2018 թվականի նոյեմբերի 12-ին։

Առաջխաղացում 

«Solo»-ի առաջխաղացման համար Ջեննին մի քանի անգամ ելույթ է ունեցել երգով։ Երգը առաջին անգամ կատարել է Սեուլի Olympic Gymnastics Arena-ում` Blackpink-ի համերգի ժամանակ նոյեմբերի 10-ին և 11-ին։ Նա նոյեմբերին և դեկտեմբերին չորս անգամ կատարել է երգը Inkigayo-ի ժամանակ և երեք անգամ հաղթել է։ Նույն ամսին, խումբը «Solo» և «Ddu-Du Ddu-Du» երգերը կատարել է Gayo Daejeon-ի ժամանակ։ Երգով նաև ելույթ է ունեցել Կոաչելլա փառատոնի ժամանակ` 2019 թվականի ապրիլի 12-ին
 Երգի ֆիզիկական տարբերակը թողարկվել է 2018 թվականի նոյեմբերի 18-ին։ Հատուկ տարբերակում ներառված են CD, 72 էջանոց ֆոտոգիրք, երկուկողմանի պաստառ, պատահական ֆոտոքարտ և երգի տեքստով բացիկ։

Երաժշտական տեսահոլովակ 
Երաժշտական տեսահոլովակը նկարահանվել է Մեծ Բրիտանիայում` ռեժիսոր Հան Սա Մինի կողմից։ Նոյեմբերի 15-ին, խմբի ՅուԹյուբյան ալիքում թողարկվել է «Solo»-ի խորեոգրաֆիայի հոլովակը։ 2020 թվականի մայիսի տվյալներով հոլովակը ունի 166 միլիոն դիտում և ավելի քան 2 միլիոն հավանում։Այժմ 2022 թվականի մարտի տվյալներով `հոլովակն ունի 809 միլիոն դիտում։

Առևտրային հաջողություն 
Երգի թվային տարբերակը դեբյուտ է կատարել Gaon չարթի առաջին հորիզոնականում, իսկ ֆիզիկական տարբերակը դեբյուտ է կատարել ալբոմների չարթի երկրորդ հորիզոնականում։ CD-ն վաճառվել է ավելի քան 48 000 օրինակով Հարավային Կորեայում։

Իրավունքներ և ձայնագրման մասնակիցներ
Մասնակիցներ
 Թեդի Փաք` պրոդյուսեր, հեղինակ 
 24` պրոդյուսեր, հեղինակ
 Ջեննի` հեղինակ, խորեոգրաֆիա 
Տեսահոլովակ
 Հան Սա Մին` տեսահոլովակի ռեժիսոր

Երգացանկ
Ներբեռնում և սթրիմինգ
 1. «Solo»` 2:49
CD
 1. «Solo»` 2:49
 2. «Solo» գործիքավորում` 2:49

Մրցանակներ և անվանակարգեր

Հեռուստատեսային նախագծերի մրցանակներ

Չարթեր

Շաբաթական չարթեր

Տարեվերջյան չարթեր

Հավաստագրումներ

!scope="col" colspan="3"| Սթրիմինգ
|-

Թողարկման պատմություն

Ծանոթագրություններ 

2018 սինգլներ